Suchinthana/ta-wikipedia huggingface dataset:
இராஜேந்தர் சச்சார்

இராஜேந்தர் சச்சார் (Rajinder Sachar, 22 திசம்பர் 1923 - 20 ஏப்ரல் 2018) என்பவர் இந்திய வழக்கறிஞரும், தில்லி உயர் நீதிமன்றத்தின் முன்னாள் தலைமை நீதிபதியும் ஆவார்.  இவர் மனித உரிமைகளை மேம்படுத்துதல் மற்றும் பாதுகாத்தல் தொடர்பான ஐக்கிய நாடுகளின் துணை ஆணையத்தில் உறுப்பினராக இருந்தவர். மேலும் மக்கள் சிவில் உரிமைச் கழகத்தின் ஆலோசகராகவும் பணியாற்றினார்.   

இவர் இந்தியாவில் வாழும் முஸ்லிம்களின் சமூக, பொருளாதார மற்றும் கல்வி நிலை குறித்த அறிய இந்திய அரசால் அமைக்கப்பட்ட சச்சார் குழுவுக்கு  தலைமை தாங்கி அறிக்கையை சமர்ப்பித்தார்.   அண்ணா அசாரே மற்றும் அவரது ஆதரவாளர்களை தடுத்து வைத்திருப்பதை எதிர்த்ததாற்காக 2011 ஆகத்து 16,  அன்று  புதுதில்லியில் சச்சார் கைது செய்யப்பட்டார்.

ஆரம்ப ஆண்டுகளில் 
இராஜேந்தர் சச்சார் 22 திசம்பர் 1923 இல் பிறந்தார்.  இவரது தந்தை பீம் சென் சச்சார் .  இவரது தாத்தா லாகூரில் நன்கு அறியப்பட்ட ஒரு குற்றவியல் வழக்கறிஞராக இருந்தார்.  இவர் லாகூரில் உள்ள டி. ஏ. வி உயர்நிலைப் பள்ளியில் பயின்றார், பின்னர் லாகூர் அரசு கல்லூரி மற்றும் லாகூரின் சட்டக் கல்லூரியில் பயின்றார்.  

22 ஏப்ரல் 1952 அன்று சச்சார் சிம்லாவில் வழக்கறிஞராக பணியாற்றத் துவக்கினார். 8 திசம்பர், 1960 அன்று இவர் இந்திய உச்சநீதிமன்ற  வழக்கறிஞரானார், குடிமையியல், குற்றவில் மற்றும் வருவாய்  பிரச்சினைகள் தொடர்பான பல்வேறு வழக்குகளில் ஈடுபட்டார்.  1963 ஆம் ஆண்டில்  காங்கிரஸ் கட்சியை விட்டு வெளியேறிய சட்டமன்ற உறுப்பினர்கள்  "பிரஜாதந்திர கட்சி"யை அமைத்தனர். இவர்கள் இந்திய பஞ்சாப் மாநில முதல்வர் பிரதாப் சிங் கைரோனுக்கு எதிராக ஊழல் மற்றும் மோசமான நிர்வாகம் குறித்த குற்றச்சாட்டு குறிப்புகளை தயாரிக்க இவர்களின் குழுவுக்கு சச்சார் உதவினார். இந்தக் குற்றச்சாட்டுகளை ஆராய நீதிபதி சுதி ரஞ்சன் தாஸ் நியமிக்கப்பட்டார், 1964 சூனில் கைரோன் உள்ளிட்ட எட்டு குற்றவாளி என கண்டறியபட்டது.

நீதியரசர் 

1970 பிப்ரவரி 12 அன்று சச்சார் டெல்லி உயர்நீதிமன்றத்தின் கூடுதல் நீதிபதியாக இரண்டு ஆண்டு காலத்திற்கு நியமிக்கப்பட்டார், மேலும் 12. பிப்ரவரி, 1972 அன்று மேலும் இரண்டு ஆண்டுகளுக்கு மீண்டும் நியமிக்கப்பட்டார். 5, சூலை , 1972 அன்று இவர் உயர் நீதிமன்றத்தின் நிரந்தர நீதிபதியாக நியமிக்கப்பட்டார். இவர் சிக்கிம் உயர்நீதிமன்றத்தின் தலைமை நீதிபதியாக 1975 மே 16 முதல் 1976 மே 10 வரையிலும், பின்னர் ராஜஸ்தான் உயர்நீதிமன்ற நீதிபதியாக நியமிக்கப்பட்டார்.  நெருக்கடி நிலை காலத்தில் (ஜூன் 1975 - மார்ச் 1977) தேர்தல்கள் மற்றும் குடிமை உரிமைகள் இடைநிறுத்தப்பட்டபோது இவரது ஒப்புதல் இல்லாமல் சிக்கிமிலிருந்து ராஜஸ்தானுக்கு பணி மாற்றப்பட்டார்.  அவசரகாலத்தின்போது அதற்கு அனுசரணையாக இருக்க மறுத்த நீதிபதிகளில் சச்சாரும் ஒருவராக இருந்தார். இதனால் இவருக்கு அளித்த ஒரு வகையான தண்டனையாக இந்த மணிமாறுதல் இருந்தது.  ஜனநாயகம்  மறுசீரடைந்த பின்னர், 9, சூலை, 1977 அன்று இவர்  தில்லி உயர் நீதிமன்றத்திற்கு மாற்றப்பட்டார்.    

சச்சார் தில்லி உயர்நீதிமன்றத்தின் தலைமை நீதிபதியாக 1985 ஆகஸ்ட் 6 முதல் 1985 டிசம்பர் 22 வரை ஓய்வு பெறும் வரை இருந்தார்.

மேற்கோள்கள் 

2018 இறப்புகள்
1923 பிறப்புகள்
தில்லி உயர் நீதிமன்ற நீதிபதிகள்
வழக்கறிஞர்கள்
சி. எஸ். வெங்கடேசுவரன்

வெங்கடேசுவரன் சித்தூர் சுப்பிரமணியன் (Venkiteswaran Chittur Subramanian) (பிறப்பு 1956 மே 23) இவர் ஓர் இந்திய திரைப்பட விமர்சகரும், பேராசிரியரும், ஆவணப்படத் தயாரிப்பாளரும், இந்தியாவின் கேரளாவின் சாலக்குடியில் இருந்து வந்த எழுத்தாளரும் ஆவார். இவர் முக்கியமாக ஆங்கிலத்திலும் மலையாள மொழியிலும் எழுதுகிறார். 2009 ஆம் ஆண்டில் சிறந்த திரைப்பட விமர்சகருக்கான தேசியத் திரைப்பட விருதை வென்றார்.

தொழில் 
திரைப்படத்தின் சமூக அம்சங்களுக்கும், அவற்றின் கலை நிறைவு பற்றிய நுண்ணறிவு பகுப்பாய்வுக்காகவும் இவர் அறியப்படுகிறார். திரைப்படத்தையும், ஊடகங்களையும் சார்ந்த இவரது எழுத்துக்களும் மதிப்புரைகளும், ஆங்கிலத்திலும், மலையாளத்திலும்  டீப் போகஸ், பிலிம் இன்டர்நேசனல், சினிமா இன் இந்தியா, பாசாபோசினி, பச்சக்குதிரா, இந்தியன் எக்சுபிரசு, தி இந்து, மாத்ருபூமி, மாத்தியமம் போன்ற பத்திரிகைகளில் வெளியிடப்பட்டுள்ளன.. இந்தியன் எக்ஸ்பிரசில் இவரது "ரம்பிள்ஸ்ட்ரிப்" (1999-2008) என்ற கட்டுரையில் கேரளாவில் திரைப்படங்கள், ஊடக காட்சி பற்றி பேசப்பட்டது.

லலித் மோகன் ஜோஷியுடன் இணைந்து திரைப்படத் தயாரிப்பாளர் கே.ஆர்.மோகனன் பற்றிய சமந்தரா யாத்ரகள் கே.ஆர்.மோகனன்றெ சினிமா என்ற புத்தகத்தையும், திரைப்பட தயாரிப்பாளர் அடூர் கோபாலகிருட்டிணன்பற்றிய எ டோர் டு அடூர்  என்ற புத்தகத்தையும் வெளியிட்டுள்ளார். மலையாளத் திரைப்படத்தில் முக்கிய போக்குகளையும், மைல்கற்களையும் பற்றி விமர்சன ரீதியாகப் பார்க்கும் வெங்கடேசுவரனின் கட்டுரைகளின் தொகுப்பைக் கொண்ட மூன்று புத்தகங்கள், டி.சி புத்தக நிறுவனம், 2011 இல்  நடைபெற்ற டி.சி. சர்வதேச புத்தக கண்காட்சி மற்றும் கலாச்சார விழாவில் வெளியிட்டது. மலையாள சினிமா பதனங்கல் என்ற புத்தகம் 2011 ஆம் ஆண்டிற்கான மாநில திரைப்பட விருதுகளில் சிறப்பு நடுவர் குறிப்பை வென்றது. அடூர் கோபாலகிருட்டிணன், டி.வி.சந்திரன், வெர்னர் ஹெர்சாக் உள்ளிட்ட திரைப்பட பிரமுகர்களை இவர் பேட்டி கண்டுள்ளார்.

ஒரு ஆவணப்படத் தயாரிப்பாளரான இவர், 1995 ஆம் ஆண்டில் பக்கர்நாட்டம் - அம்மனூர், தி ஆக்டர்,  பண்டைய பாரம்பரிய சமஸ்கிருத நாடகத்தின் நிபுணரான கூடியாட்டக் கலைஞரான அம்மனூர் மாதவ சாக்கியாரின் வாழ்க்கையின் பாடல் வரிகள் போன்ற கலைப்படைப்புகளுக்காக சிறந்த கலை / கலாச்சாரத் திரைப்படத்திற்கான தேசிய விருதை எம். ஆர். இராஜனுடன் சேர்ந்து வென்றார். இந்தப் படம் அதே ஆண்டில் சிறந்த ஆவணப்படத்திற்கான கேரள மாநில விருதையும் வென்றது. இவரது கட்டுரையான "மலையாள சினிமாவில் தேநீர் கடைகள்" 2011 இல் புதுப்பிக்கப்பட்ட கேரள அரசின் பத்தாம் வகுப்பு ஆங்கிலப் பாடப்புத்தகத்தில் சேர்க்கப்பட்டுள்ளது.

குறும்படங்களுக்கும், ஆவணப்படங்களுக்குமான திரைப்பட விழாவின் கலை இயக்குநராக உள்ளார். மேலும், 60 வது தேசிய திரைப்பட விருதுகளில் சினிமாவில் சிறந்த எழுத்துக்கான நடுவர் உறுப்பினராக இருந்தார்.  கேரள மாநில சலாச்சித்ர அகாதமியில் இருந்தபோது, 2018 சூலையில், கேரள நடிகர் மோகன்லாலை முதன்மை விருந்தினராக அழைக்க மாநில அரசு எடுத்த முடிவுக்கு எதிராகவும், அமைப்பு சங்கம் எடுத்த பெண்கள் விரோத நிலைப்பாட்டிற்கும் எதிர்ப்பு தெரிவித்து வெளியேறினார்.

குறிப்புகள் 

மலையாள எழுத்தாளர்கள்
கேரள மாநில திரைப்பட விருது வென்றவர்கள்
வாழும் நபர்கள்
1959 பிறப்புகள்
இரா. ஞானகுருசாமி

ஆர். ஞானகுருசாமி ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1996 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து திராவிட முன்னேற்றக் கழக சார்பாக போட்டுயிட்டு வெற்றிபெற்றார்

மேற்கோள்கள் 

1947 பிறப்புகள்
திராவிட முன்னேற்றக் கழக அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
கே. சக்திவேல் கவுண்டர்

கே. சக்திவேல் கவுண்டர் ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1952 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து இந்திய தேசிய காங்கிரஸ் சார்பாக போட்டுயிட்டு வெற்றிபெற்றார்

மேற்கோள்கள்  

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
இரா. நாராயணசாமி

இரா. நாராயணசாமி (R. Narayanaswami) ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1957 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து இந்திய தேசிய காங்கிரஸ் சார்பாக போட்டுயிட்டு வெற்றிபெற்றார்.

மேற்கோள்கள்  

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
1893 பிறப்புகள்
தேனி அரசியல்வாதிகள்
ம. மலைச்சாமி தேவர்

ம. மலைச்சாமி தேவர் (Malaichami Thevar) ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1962 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து இந்திய தேசிய காங்கிரஸ் சார்பாக போட்டுயிட்டு வெற்றிபெற்றார்.

மேற்கோள்கள்  

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
1917 பிறப்புகள்
தேனி அரசியல்வாதிகள்
1986 இறப்புகள்
எசு. இராமசாமி

எசு. இராமசாமி ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1977 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து அஇஅதிமுக சார்பாக போட்டுயிட்டு வெற்றிபெற்றார்

மேற்கோள்கள்  

இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
பெ. செல்வேந்திரன்

பெ. செல்வேந்திரன் (P. Selvendran) ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1984 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து அஇஅதிமுக சார்பாக போட்டுயிட்டு வெற்றிபெற்றார்.

மேற்கோள்கள்  

இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
1953 பிறப்புகள்
வாழும் நபர்கள்
தேனி அரசியல்வாதிகள்
இரா. இராமசாமி

இரா. இராமசாமி ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1991 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து அஇஅதிமுக சார்பாக போட்டுயிட்டு வெற்றிபெற்றார்

மேற்கோள்கள்  

அனைத்திந்திய அண்ணா திராவிட முன்னேற்றக் கழக அரசியல்வாதிகள்
கம்பம் நா. நடராசன்

கம்பம் நா. நடராசன் ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 1980 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழகத்தின் பெரியகுளம் மக்களவைத் தொகுதியிலிருந்து திராவிடமுன்னேற்றக் கழக  சார்பாக போட்டுயிட்டு வெற்றி பெற்றார்.

மேற்கோள்கள்  

திராவிட முன்னேற்றக் கழக அரசியல்வாதிகள்
1941 பிறப்புகள்
தேனி அரசியல்வாதிகள்
ரிட்லி சுகாட்

சர் ரிட்லி சுகாட் (ஆங்கிலம்:Ridley Scott, பிறப்பு 30 நவம்பர் 1937) ஆங்கில திரைப்படத் தயாரிப்பாளர் மற்றும் இயக்குநர் ஆவார். திகில் திரைப்படம் ஏலியன் (1979) மற்றும் பிளேடு ரன்னர் (1982), வரலாற்று நாடகத் திரைப்படம் கிளாடியேட்டர் (2000), போர்த் திரைப்படம் பிளக் காக் டவுன் (2001), மற்றும் அறிவியல் புனைவுத் திரைப்படம் த மார்சன் (2015) ஆகியத் திரைப்படங்களிற்காக பெரிதும் அறியப்படுகிறார்.

திரைப்படங்கள்
இவர் இயக்கியத் திரைப்படங்களில் சில:

மேற்கோள்கள்

வெளி இணைப்புகள் 

 
 
 
 
 
 
 Ridley Scott Associates (RSA)
 They Shoot Pictures, Don't They?
  
 
 

1937 பிறப்புகள்
வாழும் நபர்கள்
பிரித்தானிய அகாடமி திரைப்பட விருதுகள் வென்றவர்கள்
ஆங்கிலேயத் திரைப்பட இயக்குநர்கள்
ஆங்கிலேயத் திரைப்படத் தயாரிப்பாளர்கள்
திகில் திரைப்பட இயக்குநர்கள்
இரத்தன் குமார் நேரு

இரத்தன்குமார் நேரு (Ratan Kumar Nehru) அல்லது ஆர். கே. நேரு (1902 அக்டோபர் 10 - 1981 ஏப்ரல் 10) என்றும் அழைக்கப்படும் இவர் ஓர் இந்திய அரசு ஊழியரும் மற்றும் இராஜதந்திரியுமாவார். இவர், 1952 முதல் 1955 வரை இந்தியாவின் வெளியுறவுச் செயலாளராகப் பணியாற்றினார்.

சுயசரிதை 
இரத்தன்குமார் நேரு 1902 ஆம் ஆண்டில் நேரு குடும்பம் பொதுமக்களுக்கு இன்னும் தெரியாத நேரத்தில் பிறந்தார். குடும்பப்பெயருக்கு சமூக அல்லது அரசியல் அந்தஸ்து ஏதும் அப்போது இல்லை. இருப்பினும், நேருக்கள் உயர் சாதி காஷ்மீரி பிராமணச் சமூகத்தைச் சேர்ந்த ஒரு படித்த, வசதியான மற்றும் செல்வாக்கு மிக்க குடும்பமாக இருந்தது. இரத்தன்குமாரின் தந்தை மோகன்லால் நேரு, தற்போதைய ராஜஸ்தானில் உள்ள கேத்ரி மாநிலத்தின் திவானாக இருந்த நந்தலால் நேருவின் மகன் ஆவார். நந்தலாலின் தம்பி மோதிலால் நேரு அப்போது அலகாபாத் உயர்நீதிமன்றத்தில் நன்கு அறியப்பட்ட ஒரு வசதியான வழக்கறிஞராக இருந்தார். எனவே இந்தியாவின் வருங்கால பிரதம மந்திரி மோதிலாலின் மகன் ஜவகர்லால், தனது வயதான மாமா நந்தலால் மீது மட்டுமல்லாமல், இரத்தன்குமாரின் தந்தை அவரது உறவினர் மோகன்லாலுடனும் எப்போதும் வேறுபட்டே இருந்தார். இரத்தன்குமார் நேரு ஜவகர்லால் நேருவின் நெருங்கிய உறவினராவார்

கல்வி 
இரத்தன்குமார் மிகவும் மேற்கத்தியமயமாக்கப்பட்ட மற்றும் மிகவும் ஆங்கிலேயச் சூழலில் வளர்ந்தார். இவர் அந்த நேரத்தில் இந்தியாவில் அரிதாக இருந்த ஆங்கிலக் கல்வியைப் பெற்றார்.  பள்ளிக்கல்வி முடிந்ததும், இந்திய ஆட்சிப்பணித் தேர்வுக்குத் தயாராவதற்காக இவர் இங்கிலாந்திற்கு பயணம் செய்தார். இது அந்த நாட்களில் உயரடுக்கின் உச்சமாக இருந்தது. இவர் தேர்வில் தேர்ச்சி பெற்று முறையாக ஆட்சிப்பணியில் சேர்ந்தார். இவர் தனது உறவினர் ஜவகர்லால் நேரு இந்திய சுதந்திர இயக்கத்தில் தலைமைப் பாத்திரத்தை வகித்த அனைத்து தசாப்தங்களிலும் காலனித்துவ நிர்வாகத்தின் வரிசையில் தொடர்ந்து உயர்ந்தார்.

இந்திய ஆட்சிப் பணி 
1947 இல் இந்தியா சுதந்திரமானது, ஜவகர்லால் நேரு இந்தியாவின் முதல் பிரதமரானார். உலகெங்கிலும் உள்ள தூதரகங்களை உருவாக்கி புதிய வெளியுறவுக் கொள்கையை வகுக்க அதிகாரிகள் தேவைப்பட்டனர். ஜவகர்லால் நேரு தனது சொந்தக் குடும்பத்தினரை (அவரது சகோதரி விஜயலட்சுமி பண்டிட், அவரது உறவினர் பிரஜ் குமார் நேரு மற்றும் அவரது மருமகன் இரத்தன்குமார் நேரு உட்பட) முதலில் நியமித்தார். இந்த செயல்முறைக்கு உதவுவதற்காக, வெளிநாட்டில் (மேற்கில்) தனது அந்தஸ்தை அதிகரிக்கச் செய்யும் நோக்கில் உலக அரங்கில் தனது சொந்த உருவத்தையும் கௌரவத்தையும் மேம்படுத்தும் ஒரு வழியாக இதைக் கருதினார்.  

ஜவகர்லால் தனது நெருங்கிய உறவினரான் இரத்த குமார் நேருவிடம் இந்த நோக்கங்களைப் பின்பற்றுவதற்காக பல முக்கியமான பணிகளை ஒப்படைத்தார். இவர் 1950கள் மற்றும் 1960களில் பல நாடுகளுக்கான தூதராக அனுப்பப்பட்டார்.  1952 ஆம் ஆண்டில், சுதந்திர இந்தியாவில் நடைபெற்ற முதல் தேர்தலில் ஜவகர்லால் நேரு வெற்றி பெற்று தேர்ந்தெடுக்கப்பட்ட பிரதமராக பதவியேற்ற நேரத்தில் (நேரு 1946 முதல் தேர்ந்தெடுக்கப்படாத, பரிந்துரைக்கப்பட்ட பிரதமராக இருந்தார்), தனது உறவினர் இரத்தன்குமார் நேருவை இந்திய வெளியுறவுச் செயலாளராக நியமித்தார்  இந்த பதவியை வகித்த இரண்டாவது நபரான இவர், 1955 வரை மூன்று ஆண்டுகள் அந்த பதவியில் இருந்தார். 1955-58 காலப்பகுதியில், இவர் சீனாவிற்கான இந்திய தூதராகவும்  1958-60 காலப்பகுதியில் ஐக்கிய அரபு அமீரகக் குடியரசிலும் தூதராக இருந்தார்.

குறிப்புகள் 

1981 இறப்புகள்
1902 பிறப்புகள்
பி. லிங்கம்

பி. லிங்கம் (P. Lingam ) இந்தியாவின் 15 வது மக்களவை உறுப்பினர் ஆவார். இவர் தமிழ்நாட்டின் தென்காசி மக்களவைத் தொகுதியில் போட்டியிட்டு, மக்களவைக்குத் தேர்ந்தெடுக்கப்பட்டார்.இந்திய கம்யூனிஸ்ட் கட்சியின் (சிபிஐ) உறுப்பினராக உள்ளார்.

மேற்கோள்கள் 

வாழும் நபர்கள்
தமிழ்நாட்டைச் சேர்ந்த மக்களவை உறுப்பினர்கள்
வசந்தி முருகேசன்

வசந்தி முருகேசன்  ஒரு இந்திய அரசியல்வாதியும், மற்றும் முன்னாள் நாடாளுமன்ற உறுப்பினரும் ஆவார். 2014 ஆம் ஆண்டில் நடைபெற்ற  இந்திய நாடாளுமன்றத்  தேர்தலில் தமிழகத்தின் தென்காசி மக்களவைத் தொகுதியில்  அஇஅதிமுக சார்பாக போட்டுயிட்டு வெற்றிபெற்றார்.

மேற்கோள்கள்  

இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
சச்சார் குழு

2005 மார்ச்சில், அப்போதைய இந்தியப் பிரதமர் மன்மோகன் சிங், தில்லி உயர் நீதிமன்றத்தின் முன்னாள் தலைமை நீதியரசர் இராஜேந்தர் சச்சார் தலைமையில் ஏழு பேர் கொண்ட உயர் நிலைக் குழுவை அமைத்து. இந்தக் குழுவுக்கு இந்தியாவில் உள்ள முஸ்லிம்களின் சமூக, பொருளாதார மற்றும் கல்வி நிலையை ஆய்வு செயும் பணி ஒப்படைக்கபட்டது. குழு தனது அறிக்கையை 2006 இல் சமர்ப்பித்தது. இந்த அறிக்கை 2006 நவம்பர் 30 இல் பொது களத்துக்கு கிடைத்தது. 403 பக்க அறிக்கையில் இந்தியாவில் முஸ்லிம்களையும் உள்ளடக்கிய வளர்ச்சிக்கான பரிந்துரைகளும் தீர்வுகளும் இருந்தன.

பின்னணி 
இந்தியாவில் எட்டு ஆண்டுகளாக எதிர்க்கட்சியாக இருந்தபின்  மீண்டும் 2004 ஆம் ஆண்டில், காங்கிரஸ் கட்சி ஆட்சிக்கு வந்தது, 1947 மற்றும் 2004 க்கு இடையில் ஐம்பத்தேழு ஆண்டுகளில் ஐம்பத்திரண்டு ஆண்டுகள் நாட்டை ஆண்ட  கட்சிக்கு இதற்கு முன் ஏற்படாத ஒரு நிலையாக, மக்களவையில் 145/543 இடங்களை வென்று,  கூட்டணி ஆட்சிக்கு தலைமைவகித்து மீண்டும் ஆட்சிக்கு வந்தது. இந்தியாவின் முஸ்லீம் சமூகத்தின் அண்மைய சமூக, பொருளாதார மற்றும் கல்வி நிலைமைகள் குறித்து ஆராய்ந்து அறிக்கையை சமர்பிக்க இந்தக் குழுவை  நியமித்தது அதன் முன்முயற்சிகளில் ஒன்றாகும்

குழு 
இந்த குழு ஏழு உறுப்பினர்களைக் கொண்டது. இந்தக் குழுவுக்கு தில்லி உயர் நீதிமன்றத்தின் முன்னாள் தலைமை நீதியரசர் இராஜேந்தர் சச்சார் தலைமை தாங்கினார். குழுவின் மற்ற உறுப்பினர்களாக சையித் ஹமீத், எம். ஏ. பசித், அக்தர் மஜீத், அபு சலே ஷெரீப், டி. கே. உம்மன், ராகேஷ் பசந்த் ஆகியோர் இருந்தனர். குழுவில்  சிறப்பு கடமைக்கான அதிகாரியாக பணியாற்ற சையத் ஜாபர் மஹ்மூத்தையும் பிரதமர் நியமித்தார். இந்த குழுவானது பெண் குழுக்களையும், ஆர்வலர்களையும் சந்தித்த போதிலும் எந்த பெண் உறுப்பினரும் சேர்க்கப்படவில்லை.

அறிக்கை 
பிரதமர் மன்மோகன் சிங் நியமித்த இந்தக் குழுவுக்கு தில்லி உயர் நீதிமன்றத்தின் முன்னாள் தலைமை நீதிபதி இராஜேந்தர் சச்சார் தலையையிலான ஆறு உறுப்பினர்கள் இருந்தனர். இந்த குழு 403 பக்க அறிக்கையைத் தயாரித்து இந்தியப் பாராளுமன்றத்தின் கீழ் சபையான மக்களவையில் 2006 நவம்பர் 30 அன்று வழங்கியது. இந்த அறிக்கை முஸ்லீம் சமூகம் எதிர்கொள்ளும் பிரச்சினைகள் மற்றும் இந்திய பொது வாழ்க்கையில் அவர்களின் பிரதிநிதித்துவம் ஆகியவற்றை குறிப்பிடுகிறது.

இந்துக்களுடன் ஒப்பிடுகையில் முஸ்லிம் சமூகத்தில் அதிக பிறப்பு விகிதம் குறித்து இந்த அறிக்கை அவதானித்தது: 2100 க்குள் முஸ்லிம்களின் விகிதம் இந்திய மக்கள்தொகையில் 17% முதல் 21% வரை இருக்கும் என்று குழு மதிப்பிட்டுள்ளது.

இந்திய வாழ்வின் பொருளாதார, அரசியல் மற்றும் சமூக முக்கிய நீரோட்டத்தில் இந்திய முஸ்லிம்கள் முழுமையாக கலந்துகொள்வதைத் தடுக்கும் தடைகளை அகற்றுவது எவ்வாறு என்பது குறித்த சச்சார் குழு தனது பரிந்துரைகளை எடுத்துரைத்தது. இந்திய முஸ்லிம்களின் "பின்தங்கிய நிலை" அதாவது இந்திய மக்கள் தொகையில் முஸ்லிம்கள் 14% ஆக இருக்கும்போது, அவர்கள் இந்திய அதிகாரத்துவத்தில் 2.5% மட்டுமே உள்ளனர். இந்திய முஸ்லிம்கள் உள்ள நிலையானது பட்டியல் சாதியினர் மற்றும் பட்டியல் பழங்குடியினரின்  நிலைமைகளுக்கும் தாழ்ந்து இருப்பதாக சச்சார் குழு முடிவு செய்தது.

சச்சார் குழுவின் இந்த அறிக்கையானது இந்திய முஸ்லீம்களின் சமத்துவமின்மை பிரச்சினையை தேசிய அளவிலான கவனத்திற்குக் கொண்டு வந்தது. இது இன்னும் தொடர்ந்து கொண்டிருக்கும் ஒரு விவாதத்தைத் தூண்டியது.

குழுவின் கண்டுபிடிப்புகளுக்கு பதிலளிக்கும் வகையில், நிதியமைச்சர் ப. சிதம்பரம் தேசிய சிறுபான்மையினர் மேம்பாடு மற்றும் நிதிக் கழகத்திற்கான (என்.எம்.டி.எஃப்.சி) நிதியை அதிகரிக்க முன்மொழிந்தார்.

குறிப்புகள் 

மன்மோகன் சிங் ஆட்சி
இந்திய அரசு அமைப்புகள்
கீதா சாகல்

கீதா சாகல் ( Gita Sahgal) ( பிறப்பு: 1956/1957)  இந்தியாவின் மும்பையைச் சேர்ந்த இவர், பெண்ணிய, அடிப்படைவாத, இனவாத, எழுத்தாளரும், பத்திரிகையாளரும், ஆவணப்பட திரைப்பட இயக்குநரும், பெண்கள் உரிமைகள் ஆர்வலரும், மனித உரிமை ஆர்வலருமாவார்.

இவர் பெண்கள் அமைப்புகளின் இணை நிறுவனராகவும் தீவிர உறுப்பினராகவும் இருந்து வருகிறார். இவர் பன்னாட்டு மன்னிப்பு அவையின் பாலின பிரிவின் தலைவராகவும் இருந்து வருகிறார். குறிப்பாக மத அடிப்படைவாதிகளால் பெண்கள் எதிகொள்ளும் அடக்குமுறையை எதிர்த்தார்.

ஆரம்பகால வாழ்க்கை மற்றும் கல்வி 

கீதா சாகல் புதின ஆசிரியர் நயந்தரா சாகலின் மகளாக இந்தியாவில் பிறந்தார்.  அவர் ஒரு இந்துவாக வளர்க்கப்பட்டார். இப்போது இவர் தன்னை ஒரு நாத்திகர் என்று கூறுகிறார். இவர் முன்னாள் இந்தியப் பிரதமர் ஜவகர்லால் நேருவின் பெரிய மருமகளும், மற்றும் அவரது சகோதரி விஜயலட்சுமி பண்டிட்டின் பேத்தியுமாவார். முதலில் இந்தியாவில் படித்த இவர், 1972 இல் இங்கிலாந்து சென்றார். அங்கு இவர் லண்டனில் உள்ள கீழை மற்றும் ஆப்பிரிக்க ஆய்வுகள் பள்ளியில் பட்டம் பெற்றார். இவர் 1977 இல் இந்தியா திரும்பி, குடிமை உரிமைகள் இயக்கத்தில் பணியாற்றத் தொடங்கினார். இவர் 1983 இல் மீண்டும் இங்கிலாந்து சென்றார்.

பெண்கள் அமைப்புகள் 
1979 ஆம் ஆண்டில் இவர் மேற்கு லண்டனின் சவுத்தாலில் அமைந்துள்ள ஒரு இலாப நோக்கற்ற அமைப்பான சவுத்தால் பிளாக் சிஸ்டர்ஸ் என்பதை அமைப்புடன் இணைந்து பணியாற்றினார்.

1989 ஆம் ஆண்டில் இவர் அடிப்படைவாதத்திற்கு எதிரான பெண்களுடன் இணைந்து பணியாற்றியுள்ளார். பிரிட்டனை கிறிஸ்தவத்தையும் அதன் நிந்தனைச் சட்டங்களையும் மட்டுமே பாதுகாப்பதாக அது விமர்சித்துள்ளது. புலம்பெயர்ந்த மதங்களுக்கான பாதுகாப்பை விலக்குவது குறுங்குழுவாதத்தின் வளர்ச்சிக்கும், புலம்பெயர்ந்தோர் மத அடிப்படைவாதத்தை நோக்கி திரும்புவதற்கும் பங்களிக்கிறது என்று இவர் நம்புகிறார்.

மேற்கோள்கள்

வெளி இணைப்புகள் 
"Gita Sahgal: A Statement", 7 February 2010
Human Rights for All website 
"Dangerous liaisons", Gita Sahgal, DNA India, 18 April 2010

இந்தியப் பெண் ஊடகவியலாளர்கள்
இந்திய இறைமறுப்பாளர்கள்
வாழும் நபர்கள்
ஜோடி பாஸ்டர்

அலீசியா கிறிசுடியன் "ஜோடி" பாஸ்டர் (பிறப்பு நவம்பர் 19, 1962) ஐக்கிய அமெரிக்க நடிகை, இயக்குநர், மற்றும் தயாரிப்பாளர் ஆவார். இரண்டு அகாதமி விருதுகள், மூன்று பிரித்தானிய அகாடமி திரைப்பட விருதுகள், மற்றும் இரண்டு கோல்டன் குளோப் விருதுகள் ஆகியவற்றினை தனது நடிப்பினால் வென்றுள்ளார். இயக்குனராக எம்மி விருதுகளுக்கு பரிந்துரை செயப்பட்டு உள்ளார்.

திரைப்படங்கள்

மேற்கோள்கள்

சான்றுகள்
 
 
 
 Erb, Cynthia, 2010. "Jodie Foster and Brooke Shields: "New Ways to Look at the Young"". In Morrison, James (ed.), Hollywood Reborn: Movie Stars of the 1970s (2010). Rutgers University Press. 
 Ewing, Charles Patrick and McCann, Joseph T. (2006). Minds on Trial: Great Cases in Law and Psychology. ஒக்ஸ்போர்ட் பல்கலைக்கழகப் பதிப்பகம். 
 Dye, David (1988). Child and Youth Actors: Filmography of Their Entire Careers, 1914-1985. Jefferson, NC: McFarland & Co., pp. 76-77.
 
 
 
 Hollinger, Karen (2012). "Jodie Foster: Feminist Hero?". In Everett, Anne (ed.), Pretty People: Movie Stars of the 1990s (2012), pp. 43–64. Rutgers University Press.

வெளியிணைப்புகள்

 
 
 
 
 Jodie Foster in the online catalogue of the Cinémathèque Française
 
 Jodie Foster - Charlie Rose 2007 Charlie Rose Interview (Video)
 Jodie Foster Interview at Cannes

1962 பிறப்புகள்
வாழும் நபர்கள்
21 ஆம் நூற்றாண்டு ஐக்கிய அமெரிக்க நடிகைகள்
அமெரிக்க இறைமறுப்பாளர்கள்
அமெரிக்கத் திரைப்பட நடிகைகள்
அமெரிக்கத் திரைப்படத் தயாரிப்பாளர்கள்
அமெரிக்க தொலைக்காட்சி நடிகைகள்
அமெரிக்க குரல் நடிகைகள்
சிறந்த நடிகைக்கான அகாதமி விருதினை வென்றவர்கள்
பிரித்தானிய அகாடமி திரைப்பட விருதுகள் வென்றவர்கள்
ஒய். வெங்கடேசுவர தீட்சிதர்

ஒய் (யக்ஞேஶ்வர தீக்ஷதர்). வெங்கடேச தீட்சதர் ( Y. Venkatesa Dikshadar) என்பவர் தமிழக அரசியல்வாதி ஆவார். இவர் 1989 ஆம் ஆண்டு  தமிழ்நாடு  சட்டமன்றத் தேர்தல், திருவரங்கம் சட்டமன்றத் தொகுதியில் இருந்து தமிழ்நாடு சட்டப் பேரவை உறுப்பினராக தேர்ந்தெடுக்கப்பட்டார். இவர் ஜனதா தளம் சேர்த்த முக்கிய தலைவராக இருந்தவர். அதிமுக ஜெ. அணி சார்பாக போட்டியிட்ட கு. ப. கிருசுணன் என்பவரை தோற்கடித்து, திருவரங்கம் சட்டமன்றத் தொகுதியில் இருந்து, தமிழ்நாடு சட்டப் பேரவைக்கு உறுப்பினராக தேர்ந்தெடுக்கப்பட்டார். திருவானைக்காவல் ஆயிரவரான மகாசைவ சோழிய பிராமணரான இவர், கொங்கு வேளாளர், நாட்டுக் கவுண்டர், அகரம் வெள்ளாஞ் செட்டியார் பலருக்குக் குலகுருவாகப் பாசூர் பெரிய மடம் மடாதிபதியாகவும் இருந்து 2006 ஆம் ஆண்டு இறைவனடி சேர்ந்தார். மேற்படி சமூகங்கள் படிப்பறிவு அடைய தமது திருச்சி தேசியக் கல்லூரியில் ஈரோடு பகுதியினரான தனது சீடர்கள் பெருமளவில் சேர்ந்து படிக்கக் காரணமாக மடாதிபதியான இவர் குடும்பம் இருந்ததால், இவரை ஈ.வே.ரா வெகுவாகப் பாராட்டியுள்ளார். இதனால் ஶ்ரீரங்கம் ஈ.வே.ரா சிலை இவரை வைத்தே திறக்கப்பட்டது. இதற்கான கல்வெட்டும் அங்கு உள்ளது.

மேற்கோள்கள் 

திருச்சிராப்பள்ளி அரசியல்வாதிகள்
திருச்சி மாவட்ட நபர்கள்
9 ஆவது தமிழ்நாடு சட்டமன்ற உறுப்பினர்கள்
அதுல் குமார் அஞ்சான்

அதுல் குமார் அஞ்சான் (Atul Kumar Anjaan, 28 ஏப்ரல் 1955 – 3 மே 2024)  ( இந்தியாவின் லக்னோவில் பிறந்த இவர் இந்தியப் பொதுவுடைமைக் கட்சியின் தேசியச் செயலாளர் ஆவார். இவர் மாநில வாரியப் பள்ளிபடிப்பு இளங்கலை பட்டப்படிப்பு, முதுகலை பட்டப்படிப்பு பின்னர் இளங்கலைச் சட்டம் ஆகியவற்றை இலக்னோவில் முடித்தார். கோசி மக்களவைத் தொகுதி பல முறை இந்தியப் பொதுவுடைமைக் கட்சியின் (சிபிஐ) வேட்பாளர்களை அனுப்பிய வரலாற்றைக் கொண்டுள்ளது 1980 களின் முற்பகுதி வரை வட இந்தியாவில் பொதுவுடைமைக் கட்சியின் கோட்டையாக இருந்தது. ஆனால் 1990 களில் இருந்து கட்சி தனது பலத்தை இழந்தது. ஆனாலும் கட்சி இவரை தேர்தலில் போட்டியிட வைத்தது. 2014 ,இந்தியப் பொதுத் தேர்தலில் கோசி மக்களவைத் தொகுதியின் பொதுவுடமைக் கட்சி வேட்பாளராக போட்டியிட்டார். 1998 முதல் மக்களவைத் தேர்தலில் தோல்வியையே சந்தித்து வந்தார்.

குறிப்புகள் 

1955 பிறப்புகள்
2024 இறப்புகள்
21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
ஹெர்பெர்த்பூர்

ஹெர்பெர்த்பூர் (Herbertpur) வட இந்தியாவின் உத்தராகண்ட் மாநிலத்தின் டேராடூன் மாவட்டத்தில் உள்ள ஒரு பேரூராட்சி ஆகும். இது அசன் ஆற்றின் கரையில் அமைந்துள்ளது. இது கடல் மட்டத்திலிருந்து 427 மீட்டர் (1,401 அடி) உயரத்தில் இமயமலையில் அமைந்துள்ளது. தேசிய நெடுஞ்சாலை 507 இந்நகரத்திலிருந்து, உத்தரகாசி மாவட்டத்தின் பார்கோட் எனும் சிற்றூருடன் இணைக்கிறது.

மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 3.82 சதுர கிலோ மீட்டர் பரப்பளவு கொண்ட ஹெர்பெர்த்பூரின் மக்கள் தொகை 9782 ஆகும். மக்கள் தொகையில் ஆண்கள்  5,145 (52%) மற்றும் பெண்கள 4,637 (48%) ஆக உள்ளனர். சராசரி எழுத்தறிவு 69% ஆக உள்ளது. மக்கள் தொகையில் 6 வயதிற்குட்பட்ட குழந்தைகள் 13% ஆக உள்ளனர்.

மேற்கோள்கள்

வெளி இணைப்புகள்
 Herbertpur, Official website

தேராதூன் மாவட்ட ஊர்களும் நகரங்களும்
உத்தராகண்ட மாநில ஊர்களும் நகரங்களும்
பறக்கும் கார்

பறக்கும் கார் (Flying car) என்பது தனிப்பட்ட ஒரு வகையான விமான வாகனமாகும். சாலையில்  செல்லக்கூடிய விமானம் என்றும் இதை கூறலாம். தரை மற்றும் காற்று இரண்டு பாதைகளிலும் போக்குவரத்து வசதியை இவ்வாகனம் வழங்குகிறது. "பறக்கும் கார்" என்ற சொல் சில நேரங்களில் மிதவை வானூர்தியையும் குறிக்கப் பயன்படுத்தப்படுகிறது.

20 ஆம் நூற்றாண்டின் முற்பகுதியில் இருந்து பல மூல முன்மாதிரிகள் கட்டப்பட்டு வருகின்றன. நிலைத்த இறக்கை வானூர்தி போன்ற பல்வேறு விமான தொழில்நுட்பங்கள் இதற்காகப் பயன்படுத்தப்பட்டும் வருகின்றன. சில வாகனங்கள் உண்மையான செங்குத்து புறப்பாடு மற்றும் தரையிறக்கச் செயல்திறனை கொண்டவையாக உள்ளன.  2021 ஆம் ஆண்டை இலக்காகக் கொண்டு சாலையிலும் பயணிக்கக்கூடிய முதல் பறக்கும் காரை பிஏஎல்-வி என்ற டச்சு நிறுவனம் உற்பத்தி செய்யும் பணியில் முழு மூச்சாக ஈடுபட்டு வருகிறது.
 
பறக்கும் கார்களின் தோற்றம் பெரும்பாலும் எதிர்காலவியலாளர்களால் முன் கணிக்கப்பட்டு வருகின்றன. அவர்களின் முயற்சிகள் எதிர்பார்க்கும் முறையில் உற்பத்தியை எட்ட முடியாமல் போனதால், "எனது பறக்கும் கார் எங்கே?" என்ற ஒரு நகைச் சொற்றொடர் உருவாகிவிட்டது. கற்பனை மற்றும் அறிவியல் புனைகதைகளில் பறக்கும் கார்கள் பிரபலமான கருப்பொருளாக வலம்வருகின்றன.

தொடக்ககால முயற்சிகள் 

1926 ஆம் ஆண்டு என்றி ஃபோர்டு ஒரு சோதனை ஒற்றை இருக்கை விமானத்தை முன்மொழிந்தார். தொலைதூர பறக்கும் முயற்சியில் விமானம் விபத்துக்குள்ளானதால் இரண்டு ஆண்டுகளுக்குப் பின்னர் அத்திட்டம் கைவிடப்பட்டது. விமானியும் இவ்விபத்தில் உயிரிழந்தார்.  இதுவோர் பறக்கும் கார் அல்ல என்றாலும் அது அந்த நேரத்தில் பத்திரிகையாளர்களின் கவனத்தை ஈர்த்தது. மலிவு விலையில் உற்பத்தி செய்யப்பட்ட ஒரு விமான தயாரிப்பாக இது இருக்கும் என்று கருதப்பட்டு இந்நிகழ்வு பொதுமக்களை உற்சாகப்படுத்தியது. தானியங்கி ஊர்திகள் போலவே இவையும்  தயாரிக்கப்படும், சந்தைப்படுத்தப்படும், விற்கப்படும் மற்றும் பராமரிக்கப்படும் என்று மக்கள் கருதினார்கள் . இந்த விமானம் எதிர்காலத்தில் அந்தக் கால ஃபோர்டு நிறுவனத்தின் வாகன மாதிரி டி போலவே பொதுவானதாகிவிடும் என்றும் நம்பினார்கள்.

1940 ஆம் ஆண்டு என்றி ஃபோர்டு பிரபலமாக கணித்தார்: "எனது வார்த்தையைக் குறித்துக் கொள்ளுங்கள்”. ஒரு கூட்டு விமானம் மற்றும் மோட்டார் கார் ஒன்று விரைவில் வருகிறது. நீங்கள் சிரிக்கலாம், ஆனால் அது வரும்." என்று 1940 ஆம் ஆண்டு என்றி ஃபோர்டு பிரபலமாக கணித்துக் கூறினார்.

மேற்கோள்கள் 

தானுந்துகள்
நவீன இயற்பியல்

நவீன இயற்பியல் (modern physics) என்பது அறிவியல் மற்றும் பொறியியல் கருவிகளின் உதவியுடன் பருப்பொருள்களுடனான தொடர்புகளின் அடிப்படை செயல்முறைகளைப் புரிந்து கொள்வதற்கான ஒரு முயற்சி ஆகும். இச்சொல் பொதுவாக 20-ஆம் நூற்றாண்டின் முற்பகுதியிலும் அதற்குப் பிறகும் உருவாக்கப்பட்ட இயற்பியலின் கிளைகளைக் குறிக்கவும், அல்லது 20-ஆம் நூற்றாண்டின் ஆரம்பத்தில் இயற்பியலால் தாக்கம் ஏற்படுத்தப்பட்டுள்ள கிளைகளைக் குறிக்கவும் பயன்படுத்தப்படுகிறது.

நவீன இயற்பியல் என்பது செவ்வியல் இயற்பியல், இயற்பியலின் சீர்மரபு ஒப்புரு, மற்றும் குவாண்டம் இயங்கியல், சார்புக் கோட்பாடு போன்ற பலவற்றை உள்ளடக்கிய கோட்பாட்டு இயற்பியல் ஆகியவற்றைக் கொண்டுள்ளது.

மேற்கோள்கள்

இயற்பியலின் பிரிவுகள்
தெள்ளாறு

தெள்ளாறு (Thellaru) தமிழ்நாட்டின், திருவண்ணாமலை மாவட்டத்தில் உள்ள வந்தவாசி வட்டத்தில் அமைந்துள்ள ஒரு ஊராகும். இந்த ஊரில் தெள்ளாறு ஊராட்சி ஒன்றியத்தின் வட்டார வளர்ச்சி அலுவலகம் இங்கு செயல்படுகிறது. 2011 மக்கள்தொகை கணக்கெடுப்பின்படி இங்கு 7359 பேர் வசிக்கின்றனர். இந்த ஊர் வந்தவாசி (சட்டமன்றத் தொகுதி)க்கும், ஆரணி மக்களவைத் தொகுதிக்கும் உட்பட்டதாகும்.

அமைவிடம்

இந்த ஊர் புதுச்சேரி - திண்டிவனம் - வந்தவாசி - ஆரணி - வேலூர் தேசிய நெடுஞ்சாலை மற்றும் திண்டிவனம் - ஆற்காடு மாநில நெடுஞ்சாலை சந்திக்கும் இடத்தில் அமைந்துள்ளது. அதுமட்டுமின்றி மாவட்ட தலைநகரான திருவண்ணாமலையிலிருந்து 70 கிமீ தொலைவிலும், வந்தவாசியிலிருந்து 14 கிமீ தொலைவிலும், ஆரணியிலிருந்து 57 கிமீ தொலைவிலும், திண்டிவனத்திலிருந்து 26கிமீ தொலைவிலும் மற்றும் மாநில தலைமையிடமான சென்னையிலிருந்து 136கிமீ தொலைவிலும் அமைந்துள்ளது.

மேற்கோள்கள்

திருவண்ணாமலை மாவட்டத்திலுள்ள ஊர்களும் நகரங்களும்
அப்துர் ரசாக் மாலிகாபாடி

அப்துர் ரசாக் மாலிகாபாடி (Abdur Razzaq Malihabadi) (1895-1959)  இவர் மௌலானா அபுல் கலாம் ஆசாத்தின் சுயசரிதை எழுதியவரும், ஒரு பத்திரிகையாளரும் ஆவார்.

சுயசரிதை 
இவர் உத்தரப் பிரதேசத்தின் தலைநகரான லக்னோ மாவட்டத்தின் புறநகர்ப் பகுதியான மாலிகாபாத்தில் பிறந்தார். இவருக்கு இரண்டு மகன்கள் (மூத்த மகன் ஒரு மாநிலங்களவை உறுப்பினர், பத்திரிகையாளர்) மற்றும் ஒரு மகள் இருந்தனர். இவரது ஆரம்ப பள்ளிப்படிப்பு லக்னோவில் இருந்தது, பின்னர் டாக்டர் பட்டம் பெற எகிப்துக்குச் சென்றார். இவர் தனது வாழ்க்கையின் பல ஆண்டுகளை அங்கேயே கழித்தார். இவர் உருது, பாரசீக, அரபு, பாஷ்டோ போன்ற மொழிகளில் சரளமாக இருந்தார்.

பணிகள் 
புது தில்லி அகில இந்திய வானொலியில் அரபுத் துறைத் தலைவராக சில ஆண்டுகள் பணியாற்றினார். சுதந்திரப் போராட்டத்தின் போது இவர் சௌதி அரசர்கள், மகாத்மா காந்தி மற்றும் ஜவகர்லால் நேரு ஆகியோருடன் நெருக்கமாக இருந்தார். இந்தியாவின் சுதந்திரப் போராட்டத்தில் இவரது பங்கிற்கு உரிய அங்கீகாரம் அளித்து, இவருக்கு சுதந்திரத்திற்குப் பிந்தைய நேரு அமைச்சரவையில் பதவி வழங்கப்பட்டது. இவர் ஆத்மாவால் ஒரு பத்திரிகையாளராக இருந்தார். இவர் தனது பேனாவால் பிரிட்டிசு இராச்சியத்தைப் பற்றி எழுதினார். அவர்களின் அட்டூழியங்களை பொதுவான இந்திய மக்களிடம் எடுத்துச் சென்றார். மற்றொரு சுதந்திரப் போராட்ட வீரரும் கவிஞருமான ஜோசு மாலிகாபாடி இவரது உறவினராவார். இவர் பதான் வம்சாவளியைச் சேர்ந்தவரவார்.

பத்திரிக்கைப் பணி 
ஜிகார்-இ-ஆசாத் மற்றும் ஆசாத் கி ககானி குத் ஆசாத் கி ஜுபானி ஆகிய புத்தகங்களை இவர் எழுதினார், இது இவரது மரணத்திற்குப் பின் வெளியிடப்பட்டது.  தப்தார் ஆசாத் இந்த் என்ற நிறுவனம் வெளியிட்டது. இவர் கிலாபத் இயக்கத்தில் பங்கேற்றார். அதில் இவர் இசுதான்புல்லிலிருந்து  அரபு மற்றும் உருது மொழிகளில் வெளியிடப்பட்ட ஜிகான்-இ-இஸ்லாத் என்ற பத்திரிக்கையின் ஊழியராக இருந்தார். கொல்கத்தாவிலிருந்து வெளியிடப்பட்ட உருது நாளேடான ஆசாத் இன் என்ற பத்திரிகையின் நிறுவன ஆசிரியராக இருந்தார். கொல்கத்தாவில் தங்கியிருந்த காலத்தில் ஆசாத்துடன் மிகவும் நெருக்கமாக இருந்தார். இவர் தற்போதைய மாநிலங்களவை (சுயேட்சை வேட்பாளர்) எம்.பி. சயீத் மாலிகாபாடியின் தந்தை ஆவார். தனது தந்தை இறந்த பிறகு ஆசாத் இந்தின் ஆசிரியராக இருந்தார். தற்போது செய்தித்தாள் சாரதா குழுமத்திற்கு சொந்தமாக இருக்கிறது.

இறப்பு 
புற்றுநோயால் பாதிக்கப்பட்ட இவர் மும்பையில் இறந்தார்

குறிப்புகள் 

1959 இறப்புகள்
1875 பிறப்புகள்
எடேலா ராஜேந்தர்

எடேலா ராஜேந்தர் ( , பிறப்பு: மார்ச் 20 1964 ) எனும்   தெலுங்கானா இராட்டிர சமிதிவைச் சேர்ந்த  தெலுங்கானா   அரசியல்வாதி ஆவார். இவர்  2014 முதல் 2018 வரை தெலுங்கானா   மாநில நிதியமைச்சராக  இருந்துள்ளார் . இவர் தற்போது சுகாதாரத்துறை அமைச்சராக உள்ளார். இவர்  ஹஸுராபாத் சட்டமன்ற தொகுதியில் இருந்து மூன்று  முறை சட்டமன்ற உறுப்பினராக தேர்வு செய்யப்பட்டார்.

மேற்கோள்கள் 

வாழும் நபர்கள்
1964 பிறப்புகள்
தெலங்காணா அரசியல்வாதிகள்
இந்திய அரசியல்வாதிகள்
18ஆவது மக்களவை உறுப்பினர்கள்
டி. ராஜய்யா

டி.ராஜய்யா (, பிறப்பு: ஜூலை 12 1965) எனும்   தெலுங்கானா இராட்டிர சமிதிவைச் சேர்ந்த தெலுங்கானா     அரசியல்வாதி ஆவார். இவர் 2014 முதல் 2015 வரை      தெலுங்கானாவின் துணை முதல்வராக இருந்துள்ளார்.. இவர் கான்பூர்  சட்டமன்றத் தொகுதியில் இருந்து  சட்டமன்ற உறுப்பினராக தேர்வு செய்யப்பட்டார். 2015 ஆம் ஆண்டு முதல் சுகாதாரத்துறை அமைச்சராக இருந்துள்ளார். இவர் மாதிகா இனத்தை சேர்த்தவர்.
 == மேற்கோள்கள் ==

வாழும் நபர்கள்
1965 பிறப்புகள்
தெலங்காணா அரசியல்வாதிகள்
இந்திய அரசியல்வாதிகள்
ஆனந்தாசிரமம், காஞ்ஞங்காடு

ஆனந்தாசிரமம் (Anandashram) என்பது இந்தியாவின் கேரள மாநிலத்தில் காசர்கோடு மாவட்டதிலுள்ள,  நகராட்சியான காஞ்ஞங்காட்டில் அமைந்துள்ள ஒரு ஆன்மீக மையம் ஆகும்.  இந்த ஆனந்தாசிரமமானது பாப்பா ராம்தாஸ் மற்றும் பூஜ்ய மாதாஜி என்று அழைக்கப்பட்ட சுவாமி ராமதாஸ் மற்றும் தாய் கிருஷ்ணாபாய் ஆகியோரால் 1931 ஆம் ஆண்டில் அமைக்கபட்டது.

ஆசிரமத்தின் நோக்கம் 
ஆசிரமத்தின் துவக்க விழாவின் போது, சுவாமி ராம்தாஸ் ஆசிரமத்தின் நோக்கத்தை விவரிக்கும் ஒரு சிற்றுரையை நிகழ்த்தினார்: "ஆசிரமத்தின் இலட்சியமானது உலகளாவிய அன்பும் சேவையுமே ஆகும். இது உலகின் அனைத்து உயிர்களிலும் தெய்வீகப் பார்வையை அடிப்படையாகக் கொண்டது . இங்கே ஆண், பெண், குழந்தை என அனைவரும் எந்த சமயத்தை சாதியையும் சேர்தவர்களாக இருந்தாலும் அனுமதிக்கபடுவர். பரஸ்பரம் அன்பு,  சேவை உணர்வு போன்றவற்றை வளர்ப்பதற்கு முயலும்  இடமாக இருக்கும், இதன் மூலம் இதன் எல்லைக்குள் உணரப்படுவது வெளி உலகில் மனித வாழ்க்கைக்கு சரியான ஒரு நடத்தைக்கு எடுத்துக்காட்டாக இருக்கும். "

இடம் 
ஆனந்தசிரமமானது கேரளத்தின் காசராகோடு மாவட்டத்தில் உள்ள காஞ்ஞங்காடு நகரிலிருந்து சுமார் 5 கி.மீ தொலைவில் தேசிய நெடுஞ்சாலையின் ஒரு சந்திப்பில்  அமைந்துள்ளது.  ஒரு காலத்தில் ஆளரவமின்றி இருந்த இப்பகுதிக்கான சாலை இன்று,  கடைகள், மருத்துவமனைகள் போன்றவைக் கொண்ட ஒரு பரபரப்பான சாலையாக உள்ளது. இந்த சாலையில் உள்ளூர், தோலை தூர பயணப் பேருந்துகள் இயங்குகின்றன. தொடருந்து நிலையத்தை அடைய மகிழுந்து அல்லது தானி  மூலம் சுமார் 15 நிமிடங்களில் சென்றடையலாம். அருகிலுள்ள வானூர்தி நிலையம் மங்களூர் வானூர்தி நிலையம் ஆகும். இது ஆசிரமத்திலிருந்து இரண்டு மணி நேர (சாலை அல்லது தொடருந்து வழியாக) பயண நேரத்தில் உள்ளது.

பட தொகுப்பு

மேலும் காண்க 

 காஞ்ஞங்காடு

மேற்கோள்கள்

வெளி இணைப்புகள் 

கேரளத்தில் சுற்றுலாத் துறை
ஆசிரமங்கள்
காசர்கோடு மாவட்டம்
எம். காத்தமுத்து

எம்.  காத்தமுத்து ஓர் இந்திய அரசியல்வாதியும், முன்னாள்  நாடாளுமன்ற உறுப்பினரும் ஆவார்.இவர் இந்தியப் பொதுவுடைமைக் கட்சியை  சேர்த்தவர்.1971 ஆம் ஆண்டுகளில் நடந்த இந்திய மக்களவைத் தேர்தலில், நாகப்பட்டினம் தொகுதியில் இருந்து, இந்தியப் பொதுவுடைமைக் கட்சியின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

1918 பிறப்புகள்
1991 இறப்புகள்
தமிழ்நாட்டைச் சேர்ந்த மக்களவை உறுப்பினர்கள்
நாகப்பட்டினம் மாவட்ட நபர்கள்
தமிழகத் தொழிற்சங்கவாதிகள்
எஸ். ஜி. முருகையன்

எஸ். ஜி. முருகையன் என பொதுவாக அழைக்கப்படுகிற சித்தமல்லி கோவிந்தன் முருகையன் ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் இந்தியப் பொதுவுடைமைக் கட்சியை சேர்த்தவர். 1977 ஆம் ஆண்டுகளில் நடந்த இந்திய மக்களவைத் தேர்தலில், நாகப்பட்டினம் தொகுதியில் இருந்து, இந்தியப் பொதுவுடைமைக் கட்சியின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

1931 பிறப்புகள்
1979 இறப்புகள்
தமிழ்நாட்டைச் சேர்ந்த மக்களவை உறுப்பினர்கள்
6வது மக்களவை உறுப்பினர்கள்
இந்தியாவில் கொலை செய்யப்பட்ட அரசியல்வாதிகள்
பொதுவுடமைவாதிகள்
கே. முருகையன்

கே. முருகையன் ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார்.இவர் இந்தியப் பொதுவுடைமைக் கட்சியை  சேர்த்தவர்.இடை தேர்தல், 1980ஆம் ஆண்டு  நாகப்பட்டினம் மக்களவைத் தொகுதி இடைத் தேர்தலில், இந்தியப் பொதுவுடைமைக் கட்சியின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்..

மேற்கோள்கள் 

பொதுவுடமைவாதிகள்
தமிழ்நாட்டைச் சேர்ந்த மக்களவை உறுப்பினர்கள்
கோபால்சாமி தென்கொண்டார்

கோபால்சாமி  தென்கொண்டார் ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் இந்திய தேசிய காங்கிரசுயை சேர்த்தவர். இந்திய விடுதலைப் போராட்டத்தில் ஈடுபட்ட தியாகி ஆவார். இவர் 1962 ஆம் ஆண்டுகளில் நடந்த இந்திய மக்களவைத் தேர்தலில், நாகப்பட்டினம் தொகுதியிலிருந்து, இந்திய தேசிய காங்கிரசுயின் சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார் .

மேற்கோள்கள்
வி. சாம்பசிவம்

வி. சாம்பசிவம் ஓர் இந்திய அரசியல்வாதியும்,முன்னாள் நாடாளுமன்ற உறுப்பினரும் ஆவார்.இவர் இந்திய தேசிய காங்கிரசுயை  சேர்த்தவர்.1967 ஆம் ஆண்டுகளில் நடந்த இந்திய மக்களவைத் தேர்தலில்,  நாகப்பட்டினம் தொகுதியில் இருந்து, இந்திய தேசிய காங்கிரசுயின்   சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள்
தாழை மு. கருணாநிதி

தாழை மு. கருணாநிதி ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் திராவிட முன்னேற்றக் கழகத்தை சேர்த்தவர். 1980 ஆம் ஆண்டில் நடந்த இந்திய மக்களவைத் தேர்தலில்,  நாகப்பட்டினம் தொகுதியிலிருந்து, திராவிட முன்னேற்றக் கழகத்தின்சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
எம். மகாலிங்கம்

எம். மகாலிங்கம்   ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார்.இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.1984 ஆம் ஆண்டுகளில் நடந்த இந்திய மக்களவைத் தேர்தலில்,  நாகப்பட்டினம் தொகுதியில் இருந்து, அனைத்திந்திய அண்ணா திராவிட முன்னேற்றக் கழகத்தின்சாா்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வியாகுல அன்னை தேவாலயம், காசர்கோடு

பேலா தேவாலயம் அல்லது வியாகுல அன்னை தேவாலயம் ( Bela Church, also Our Lady of Sorrows Church) என்பது தென்னிந்தியாவின் கேரள மாநிலத்தின் காசர்கோடு மாவட்டத்தில் உள்ள ஒரு ரோமன் கத்தோலிக்க தேவாலயம் ஆகும். இது   காசர்கோடுக்கு வடக்கே 15 கி.மீ. தொலைவிலும்,  
மங்களூரிலிருந்து 50 கி.மீ. தொலைவிலும் உள்ளது. 

இந்த தேவாலயம் 1890 ஆம் ஆண்டில் கட்டப்பட்டது, இதுவே மாவட்டத்தின் பழமையான தேவாலயமாகும். மங்களூர் மறைமாவட்டத்தின் கீழ் உள்ள இந்த கோதிக் மறுமலர்ச்சி கட்டடக்கலை கொண்ட ரோமன் கத்தோலிக்க தேவாலயம் அண்மையில் தன் நூற்றாண்டு விழாவைக் கொண்டாடியதுடன், புதுப்பிக்கப்பட்டும் வருகிறது.

ஆதாரங்கள் மற்றும் வெளிப்புற இணைப்புகள்

மேற்கோள்கள்

 பேலா சர்ச் வலைத்தளம் 
காசர்கோடு மாவட்டத்திலுள்ள சுற்றுலாத் தலங்கள்
கேரளத்தில் உள்ள கிறித்தவக் கோவில்கள்
மஹர்

மஹர்  (Mahar) எனப்படுவோர் இந்திய மாநிலமான     மகாராஷ்ட்ரா  பகுதியிலும் வாழும் ஒரு  சாதியினர் ஆவார்.மஹர் இனத்தவர்களின் தாய்மொழி  மராத்தி ஆகும் .மஹர் சமூகத்தினர்  சுமார் 16 இந்திய மாநிலங்களில்   பட்டியல் இனத்தவர்களாக உள்ளனர்.இவர்கள்   சத்திரபதி சிவாஜி மகாராஜ்  படையில் படை வீரர்களாக இருந்துள்ளனர் . அம்பேத்கரின்  வழிகாட்டுதலில் படி மஹர் சமூகத்தினர் பௌத்தம் சமயம் பின்பற்றினர். மகாராஷ்ட்ரா  மக்கள் தொகையில் சுமார் 9 % மஹர் சமூகத்தினர் உள்ளனர்

மேற்கோள்கள் 

 

சாதிகள்
தலித் சமூகங்கள்
மெர்நெப்தா

மெர்நெப்தா (Merneptah or Merenptah) (ஆட்சிக் காலம்: கிமு 1213  – கிமு 1203) புது எகிப்து இராச்சியத்தை ஆண்ட பத்தொன்பதாம் வம்சத்தின் நான்காம் பார்வோன் ஆவார். இவர் புது எகிப்திய இராச்சியதை கிமு 1213 முதல் கிமு 1203 வரை 10 ஆண்டுகள் ஆண்டார்.இவர் இரண்டாம் ராமேசேசின் 13-வது குழந்தை ஆவார். இவரது அரியணைப் பெயர் பா-ரெ-மெரி-நெத்ஜெரு  (Ba-en-re Mery-netjeru) ஆகும். பண்டைய எகிப்திய மொழியில் இதன் பொருள் எகிப்தியக் கடவுள் இராவின் ஆன்மா மற்றும் கடவுள்களால் ஆசிர்வதிக்கப்பட்டவன்  எனப்பொருளாகும். இவருக்குப் பின் எகிப்தை ஆட்சி செய்தவர் இவரது மகன் இரண்டாம் சேத்தி ஆவார்.

பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் மெர்நெப்தாவின் மம்மியும் எடுத்துச் செல்லப்பட்டது.

இதனையும் காண்க
 காதேஷ் (சிரியா)
 பண்டைய எகிப்திய அரசமரபுகள்
 எகிப்திய மன்னர்கள்

மேற்கோள்கள்

மேலும் படிக்க
Eva March Tappan, ed., The World's Story: A History of the World in Story, Song, and Art, (Boston: Houghton Mifflin, 1914), Vol. III: Egypt, Africa, and Arabia, trans. W. K. Flinders Petrie, pp. 47–55, scanned by J. S. Arkenberg, Department of History, California State Fullerton; Professor Arkenberg has modernized the text and it is available via Internet Ancient History Sourcebook

எகிப்திய மன்னர்கள்
 எகிப்தின் பத்தொன்பதாம் வம்சம்  
பண்டைய எகிப்து
இரத்னவர்ம எக்டே

தர்மஸ்தலா இரத்னவர்மா எக்டே (Dharmasthala Ratnavarma Heggade) இவர் ஓர் இந்தியக் கல்வியாளரும், சட்டமன்ற உறுப்பினரும், அறப்பணிகளை செய்தவரும் ஆவார். இவர் 1955 முதல் 1968 வரை தர்மசாலா மஞ்சுநாதர் கோயிலின் பரம்பரை நிர்வாகி (தர்மதிகாரி) என்ற பெயரில் மிகவும் பிரபலமானவர்.

ஆரம்ப கால வாழ்க்கை 
இவர், பெர்கடே என்ற ஒரு குடும்பத்தில் 1889 ஆம் ஆண்டு, தர்மஸ்தலா மஞ்சுநாதர் கோயிலின் பரம்பரை அறங்காவலர்கள் மற்றும் கோயில் நகரமான தர்மஸ்தலாவின் நிலப்பிரபுக்கள் குடும்பத்தில் பிறந்தார். இவர்மங்களூரில் தனது கல்வியை முடித்தார்  இவர் முடபித்ரியைச் சேர்ந்த ஒரு செல்வந்த நில உரிமையாளர் சங்கப்ப செட்டியின் மகள் ரத்னம்மா என்பவரை மணந்தார் . இந்த தம்பதியினருக்கு வீரேந்திரன், சுரேந்திரன், அரிச்சந்திரன், இராஜேந்திரன் என்ற நாங்கு மன்களும் பத்மலதா என்ற ஒரு மகளும் இருந்தனர்.

தொழில் 
இவரது பொது வாழ்க்கை 1955 இல் அவரது மாமா மஞ்சையா எகடே இறந்த பிறகு ஏற்றுக்கொண்ட தர்மதிகாரிப் பதவியில் தொடங்கியது. இவர் தர்மசாலா கிராமத்தை நவீன நகரமாக மாற்றி, நிலத்தையும் கட்டிடங்களையும் எழுப்பினார். இந்த காலகட்டத்தில் கல்வி நிறுவனங்களை நிறுவுவதற்காக இவர் ஒரு கல்வி அறக்கட்டளையையும் நிறுவினார். இவர் 1957 மற்றும் 1962 முதல் கர்நாடக சட்டமன்றத்தில் சட்டமன்ற உறுப்பினராக பணியாற்றினார். வேனூர், கார்காலா மற்றும் சரவணபெலகோளா போன்ற யூர்களில் அமைந்துள்ள பாகுபலியின் சிலையை அமைக்கும் திட்டத்தையும்  தொடங்கினார். 1968 ஆம் ஆண்டில் இவரது மகன் வீரேந்திர எக்டேவின்  அகால மரணத்திற்குப் பிறகு இந்த திட்டத்தை எடுத்துக் கொண்டு பாகுபலி சிலைத் திட்டத்தை முடித்தார்.

மரபு 
இவரது நினைவாக துளு நாடக விருது ஒன்று ஏற்படுத்தப்பட்டது. துளு மொழி மாத இதழான துளுகூட்டா நிதியுதவி வழங்கும் நாடகம் எழுதும் போட்டியின் போது ஒவ்வொரு ஆண்டும் பரிசு வழங்கப்படுகிறது. தர்மசாலைக்கு அருகிலுள்ள உஜ்ஜிரேவில் உள்ள ஒரு அரங்கத்திற்கும் இவரது பெயரிடப்பட்டது.

குறிப்புகள்

வெளி இணைப்புகள் 
Past Heggade of Dharmasthala

கர்நாடக சட்டமன்ற உறுப்பினர்கள்
1968 இறப்புகள்
துளு மக்கள்
அன்சல்

அன்சல் (Anchal) என்பது இந்தியாவின் கேரளத்தின், கொல்லம் மாவட்டத்தின் மையத்தில் அமைந்துள்ள ஒரு நகரமாகும் , இது தேசிய நெடுஞ்சாலை 744 மற்றும் முதன்மை மைய சாலை ஆகியவற்றிற்கு இடையில் அமைந்துள்ளது. இங்கு மாதத்திற்கு இருமுறை நடக்கும் கால்நடைச் சந்தை மிகப் பிரபலமானது

சொற்பிறப்பியல் 
இப்பகுதி அன்சல் என்ற பெயர் பெற்றது குறித்து பல்வேறு பழங்கதைகள்  உள்ளன. அவற்றில் ஒன்று என்னவென்றால் இப்பகுதியில் ஐந்து  ஆல மரங்கள் இருந்தனவென்றும் அதனால் அஞ்சு-ஆல் என்று பெயர் பெற்றதாகவும் அதன் மருவுதான் அன்சல் என்பது என்று கூறப்படுகிறது.

போக்குவரத்து 

அருகிலுள்ள தொடருந்து நிலையங்கள் புனலூர் தொடருந்து நிலையம் மற்றும் கொல்லம் சந்திப்பு தொடருந்து நிலையம் ஆகியவை முறையே 14 கி.மீ மற்றும் 39 கி.மீ தூரத்தில் அமைந்துள்ளன. கொல்லம் சந்திப்பு தொடருந்து நிலையமானது  பரப்பளவில் கேரளத்தின் இரண்டாவது பெரிய  நிலையமாகும், மேலும் இது பழமையான நிலையங்களில் ஒன்றாகும்.  அருகிலுள்ள சர்வதேச வானூர்தி நிலையம்  55 கி.மீ தொலைவில் அமைந்துள்ள திருவனந்தபுரம் பன்னாட்டு வானூர்தி நிலையம் ஆகும்.  இது கேரள மாநிலத்தின் முக்கிய சர்வதேச வானூர்தி நிலையமாகும்,  இங்கு தேசிய மற்றும் சர்வதேச விமானங்கள் வந்து செல்கின்றன. அன்சல் தேசிய நெடுஞ்சாலை 744 மற்றும் பிரதான மத்திய சாலை ஆகியவற்றுக்கு இடையே அமைந்துள்ளது. கொல்லம் மாவட்டத்தில் அன்சல் மற்றும் பிற கிராமங்களுக்கு இடையே பல பேருந்து சேவைகளும் இயக்கப்படுகின்றன.

மக்கள் வகைப்பாடு 
2011 ஆம் ஆண்டய இந்திய மக்கள் தொகை கணக்கெடுப்பின்படி, அன்சலின் மக்கள் தொகை 33,088 ஆகும், இதில் 15,732 ஆண்கள் மற்றும் 17,356 பெண்கள். கல்வியறிவு விகிதம் 95%, ஆண்களில் 96.7% பேரும், பெண்கள் கல்வியறிவு 93.49% பேரும் கல்வியறிவு பெற்றுள்ளனர்.  வேலைவாய்ப்பு பெற்றவர்கள் 11,960 பேர் ஆவர். இவர்களில் 71% ஆண்கள் 29% பெண்கள் ஆவர்.

விழாக்கள் 
அன்சலிலி உள்ள பகவதி அம்மன் கோயில் முடி திருவிழாவானது மாமாங்கத்துக்கு (12 ஆண்டுகளுக்கு ஒருமுறை) ஒருமுறை நடக்ககூடியது.

குறிப்பிடத்தக்க நபர்கள் 

 பி. கெமல் பாஷா - கேரள உயர் நீதிமன்றத்தின் ஓய்வு பெற்ற நீதிபதி  
 ராஜீவ் அஞ்சல் - மலையாள மொழி திரையுலகில் பணிபுரியும் திரைப்பட இயக்குநர், திரைக்கதை எழுத்தாளர், சிற்பி ஆவார்.

குறிப்புகள் 

Coordinates on Wikidata
Pages using deprecated image syntax
கொல்லம் மாவட்டத்தில் உள்ள ஊர்களும் நகரங்களும்
கோட்டுக்கல் குகைக்கோயில்

கோட்டுக்கல் குகைக் கோயில் (Kottukal cave temple) மலையாளத்தில் கல்ட்ரிகோவில் என்றும் அழைக்கப்படுவது குடவரைக் கட்டிடக்கலைக்கு உள்ள ஒரு பழமையான மாதிரி ஆகும், இது பொ.ச. 6 மற்றும் 8 ஆம் நூற்றாண்டுகளுக்கு இடையில் அமைக்கபட்டது. இந்த குடவரையானது தென்னிந்தியாவின், கேரளத்தின் கொல்லம் மாவட்டத்தின், அன்சலுக்கு அருகிலுள்ள கோட்டுக்கால் என்ற கிராமத்தில் அமைந்துள்ளது. கோட்டுக்கால் (அதாவது கோத்தியா கல்லு- செதுக்கப்பட்ட பாறை) என்பது பாறையில்  வெட்டப்பட்ட சன்னதியைக் குறிக்கும். இங்கு சமமற்ற அளவிலான இரண்டு குகைகள் உள்ளன, இவை இரண்டும் கிழக்கு நோக்கியவையாக உள்ளன இரண்டுக்கும் இடையே முதன்மை தெய்வமான பிள்ளையார் சிற்பம் உள்ளது.  சிறிய குகையில் அனுமனின் சிலை உள்ளது, பெரி குகையில் ஒரு நந்தி (காளை) சிலை உள்ளது.  சிவலிங்க வடிவத்தில் ஒரு தெய்வமும் உள்ளது.  

உள்ளூர் நாட்டார் நம்பிக்கைகளின்படி, நந்தி உள்ளிட்ட சிவ அவதாரங்களால் இந்தப் பகுதிக்கு பெரிய பாறை கொண்டு வரப்பட்டது. அதற்கு அருகில் உள்ள மற்றொரு சிறிய பாறையானது 'சும்மாடு பறை' என்று அழைக்கப்படுகிறது. அதாவது பெரிய பாறையை தலையில் வைக்ககும்போது அது தலையில் உறுத்தாமல் இருப்பதற்காக வைக்கப்படும் சும்மாடு என நம்பப்படுகிறது. வரலாற்றாசிரியர்கள் இதன் காலத்தை கி.பி. 7 ஆம் நூற்றாண்டு என கணித்துள்ளனர். இதன் அருகில் உள்ள சடையமங்கலத்தை ஆண்ட நெடில பராந்தக நெடுச்சடையன் என்பவன் இந்த பாறையில் குகையை குடைந்து கோயிலாக்கினான் என்று கருதுகின்றனர். இது இப்போது பரந்த அளவிலான நெல் வயல்களின் மையத்தில் அமைந்துள்ளது. இங்கு நாள் வழிபாட்டு சடங்குகள் திருவிதாங்கூர் தேவஸ்வம் வாரியத்தினால் செய்யப்படுகின்றது. இப்பகுதியில் நிலவும் அமைதியான சூழல் பயணிகளை ஈர்க்கிறது. இந்த இடத்தை கொல்லத்திலிருந்து 45 கிலோமீட்டர் தொலைவு பயணித்து அடையலாம்.

குறிப்புகள் 

கொல்லம் மாவட்டத்திலுள்ள இந்துக் கோயில்கள்
கொல்லம் மாவட்டத்திலுள்ள சுற்றுலாத் தலங்கள்
கேரளத்தில் உள்ள குகைகள்
இந்தியக் குடைவரைக் கோயில்கள்
ஏழாம் நூற்றாண்டு இந்துக் கோயில்கள்
ரமேஷ் சென்னிதலா

ரமேஷ் சென்னிதலா (, பிறப்பு: மே 25 1956) என்பவர் இந்திய தேசிய காங்கிரசுவைச் சேர்ந்த கேரளா அரசியல்வாதி ஆவார். தற்போது இவர் கேரளாவின் எதிர்கட்சித் தலைவர் ஆவார். மேலும் இவர் ஹரிப்பாடு சட்டமன்றத் தொகுதியிலிருந்து இரு முறை  சட்டமன்ற உறுப்பினராக தேர்வு செய்யப்பட்டார். இவர் கேரளா மாநிலத்தில் இளம் வயதில் (29 வயது) அமைச்சர் ஆனவர். இவரின் சொந்த ஊர் மாவேலிக்கரா ஆகும். மாவேலிக்கரா மக்களவைத் தொகுதியில் இருந்து  ஒரு முறையும் கோட்டயம் மக்களவைத் தொகுதியில் இருந்து மூன்று முறையும் என  
இவர் நான்கு முறை நாடாளுமன்ற உறுப்பினராக இருந்துள்ளார். மேலும் இவர் கேரளா முன்னாள்
முதல்வர்கள் கே. கருணாகரன் மற்றும் உம்மன் சாண்டி அமைச்சரை அவையில் அமைச்சராக இருந்துள்ளார்.

மேற்கோள்கள்

வாழும் நபர்கள்
கேரள அரசியல்வாதிகள்
1956 பிறப்புகள்
இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
அனன்யா பாண்டே

அனன்யா பாண்டே (Ananya Panday) (பிறப்பு 30 அக்டோபர் 1998) இந்தித்திரைப்படங்களில் பணிபுரியும் ஒரு இந்திய நடிகை ஆவார். நடிகர் சங்கி பாண்டேயின் மகளான, இவர் 2019 ஆம் ஆண்டில் வெளியான காதல் திரைப்படமான ஸ்டூடன்ட் ஆஃப் தி இயர் 2 மற்றும் நகைச்சுவைப் படமான பதி பத்னி அவுர் வோ ஆகியவற்றில் முன்னணி கதாபாத்திரங்களில் நடித்துள்ளார். ஸ்டூடன்ட் ஆஃப் தி இயர் 2  படத்திற்காக, இவர் சிறந்த பெண் அறிமுகத்திற்கான பிலிம்பேர் விருதை பெற்றார்.

ஆரம்ப கால வாழ்க்கை 
இவர், 30 அக்டோபர் 1998 இல் நடிகர் சங்கி பாண்டேவுக்கு மகளாகப் பிறந்தார்.    இவர் 2017 இல் திருபாய் அம்பானி சர்வதேச பள்ளியில் பட்டம் பெற்றார். இவர், 2017 இல் பாரிஸில் நடந்த வேனிட்டி ஃபேரின் லு பால் டெஸ் டெபுடான்டெஸ் என்ற நிகழ்வில் பங்கேற்றார்

நடிப்பு வாழ்க்கை 
தர்மா புரொடக்சன்ஸ் தயாரிப்பில் டைகர் செராப் மற்றும் தாரா சுதாரியா ஆகியோருடன் இணைந்து நடித்த காதல் படமான ஸ்டூடன்ட் ஆஃப் தி இயர் 2 மூலம் 2019 ஆம் ஆண்டில் இவர் தனது நடிப்பில் அறிமுகமானார். இந்த படம் திரையரங்க வசூலில் சிறப்பாக செயல்பட்டது. இவர் அடுத்ததாக பதி பத்னி அவுர் வோ(2019) என்ற படத்தில் நடித்தார். கார்த்திக் ஆரியன் மற்றும் பூமி பெட்னேகர் ஆகியோரின் நடிப்பில் 1978 ஆம் ஆண்டில் இதே பெயரில் வெளியான  படத்தின் மறு ஆக்கமாகும் .

பாண்டே அடுத்ததாக இஷான் கத்தாருடன் இணைந்து நடித்த காலி பீலி என்ற அதிரடிப் படத்திலும், ஷாகுன் பாத்ராவின் இன்னும் பெயரிடப்படாத காதல் நாடகத்திலும், தீபிகா படுகோனே மற்றும் சித்தாந்த் சதுர்வேதி ஆகியோருடன் நடிக்கிறார். பூரி ஜெகன்நாத்தின் இன்னும் பெயரிடப்படாத பன்மொழி படத்திற்காக விஜய் தேவரகொண்டாவுடன் இவர் நடிக்க இருக்கிறார்.

மற்றப் பணிகள் 

சமூக ஊடக கொடுமைப்படுத்துதல் குறித்த விழிப்புணர்வை ஏற்படுத்துவதற்கும், எதிர்மறையைத் தடுப்பதற்கும், நேர்மறையான சமூகத்தை உருவாக்குவதற்கும் 2019 ஆம் ஆண்டில் இவர் சோ பாசிட்டிவ் என்ற முயற்சியைத் தொடங்கினார். 2019 எகனாமிக் டைம்ஸ் விருதுகளில், இந்த திட்டத்திற்கான ஆண்டின் முன்முயற்சி என்று பெயரிடப்பட்டது.

குறிப்புகள்

வெளி இணைப்புகள் 

 

வாழும் நபர்கள்
1998 பிறப்புகள்
சார்ஜா துடுப்பாட்ட அரங்கம்

சார்ஜா துடுப்பாட்ட அரங்கம் (அரேபிய மொழி: لشارقة جمعية ملعب الكريكيت) என்பது ஐக்கிய அரபு அமீரகத்தின் சார்ஜாவில் உள்ள துடுப்பாட்ட அரங்கமாகும். 19 பிப்ரவரி 2018 வரை 236 ஒருநாள் போட்டிகளுடன் ஒரு இடத்தில் நடத்தப்பட்ட அதிக எண்ணிக்கையிலான ஒருநாள் போட்டிகள் என்ற சாதனையைப் படைத்துள்ளது. இது முதலில் 1980களின் முற்பகுதியில் கட்டப்பட்டது மற்றும் பல ஆண்டுகளாக மிகவும் மேம்படுத்தப்பட்டுள்ளது.  இது ஏப்ரல் 1984 இல் ஆசிய கோப்பையில் தனது முதல் பன்னாட்டுப் போட்டிகளை நடத்தியது

மேற்கோள்கள் 

ஐக்கிய அரபு அமீரகத்தில் விளையாட்டு
ஐக்கிய அரபு அமீரகத்தில் துடுப்பாட்டத் திடல்கள்
செந்தூருணி காட்டுயிர் உய்விடம்

செந்தூருணி வனவிலங்கு சரணாலயம் (Shendurney Wildlife Sanctuary) என்பது இந்தியாவின் மேற்குத் தொடர்ச்சி மலையில் உள்ள பாதுகாக்கப்பட்ட வனப் பகுதியாகும். இது கேரளத்தின் கொல்லம் மாவட்டத்தில்  அமைந்துள்ளது. இது அகத்தியமலை உயிர்க்கோள காப்பபகத்தின் கட்டுப்பாட்டின் கீழ் வருகிறது.      பரப்பளவு கொண்ட இந்த சரணாலயமானது 1984 ஆகத்து 25, அன்று நிறுவப்பட்டது. இந்த சரணாலயத்தின் பெயரானது  இப்பகுதிக்குதியைச் சேர்ந்த மரமான ( குளுட்டா திருவிதாங்கிகா ) செந்தூரினியின் பெயரைக்கொண்டு இடப்பட்டது. இந்த சரணாலயம் கிட்டத்தட்ட 18.69 சதுர கி.மீ பரப்பளவுள்ள ஒரு செயற்கை ஏரியைக் கொண்டுள்ளது. மேலும் தேன்மலா அணையின் நீர்த்தேக்கப்பகுதியாலும் சூழப்பட்டுள்ளது. செந்தூரணி வனவிலங்கு சரணாலயம் தாவர பன்முகத்தன்மையின் சொர்க பூமியாகும். இந்த சரணாலயத்தில் 150 க்கும் மேற்பட்ட தாவரக் குடும்பங்களைச் சேர்ந்த சுமார் 1257 வகையான பூச்செடிகள் பதிவாகியுள்ளன, அவற்றில் 309 இனங்கள் மேற்குத் தொடர்ச்சி மலைகளைச் சேர்ந்தவை. வலசைவரக்கூடிய, உள்ளூர் மற்றும் அருகிய இன பறவைகள் உட்பட 267 இனங்களைச் சேர்ந்த பறவைகள் இங்கு பதிவாகியுள்ளன.

இந்த சரணாயத்துக்கு உட்பட்ட காடுகளானது வெப்பமண்டல பசுமைமாறா காடுகள் மற்றும் அரை பசுமைமாறா காடுகளை முதன்மையாக கொண்டுள்ளது. இது மிகவும் ஆபத்துக்கு உள்ளான உயிரினமான சோலைமந்திகளின் இருப்பிடமாகவும் உள்ளது.  இரவாடி பறவையான பெரிய காது பக்கி பறவையானது முதல் முறையாக கேரளத்தின் கொல்லத்தில் உள்ள செந்தூரணி வனவிலங்கு சரணாலயத்தில் காண்டறியப்பட்டது. முன்னதாக, இது 1995 மே  இல் தமிழ்நாட்டின் சிறுவாணி மலை அடிவாரத்தில் இருப்பது பதிவு செய்யப்பட்டது.

இந்தியாவின் முதல் சுற்றுச்சூழல் சுற்றுலாத் திட்டமான தென்மலா சுற்றுச்சூழல் சுற்றுலா திட்டமானது செந்தூருணி வனவிலங்கு சரணாலயத்தையும், அதைச் சுற்றியும் வடிவமைக்கப்பட்டுள்ளது.

செந்தூரணி சரணாலயத்தின் மற்றொரு முக்கியமான அம்சம் என்னவென்றால், இங்கு சந்தன மரங்களே இல்லை.

குறிப்புகள் 

கொல்லம் மாவட்டத்திலுள்ள சுற்றுலாத் தலங்கள்
Coordinates on Wikidata
கேரளத்தில் உள்ள காட்டுயிர் காப்பகங்கள்
மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்